CELEX: 62020CA0028
Language: bg
Date: 2021-03-23 00:00:00
Title: Дело C-28/20: Решение на Съда (голям състав) от 23 март 2021 г. (преюдициално запитване от Attunda tingsrätt — Швеция) — Airhelp Ltd/Scandinavian Airlines System SAS (Преюдициално запитване — Въздушен транспорт — Регламент (ЕО) № 261/2004 — Член 5, параграф 3 — Общи правила за обезщетяване и помощ на пътниците при отмяна или голямо закъснение на полети — Освобождаване от задължението за обезщетяване — Понятие „извънредни обстоятелства“ — Стачка на пилоти, организирана в съответствие със закона — „Вътрешни“ и „външни“ за дейността на опериращия въздушен превозвач обстоятелства — Членове 16, 17 и 28 от Хартата на основните права на Европейския съюз — Липса на засягане на свободата на стопанска инициатива, правото на собственост и правото на преговори на въздушния превозвач)

17.5.2021   
            
            
               BG
            
            
               Официален вестник на Европейския съюз
            
            
               C 189/4
            
         
      Решение на Съда (голям състав) от 23 март 2021 г. (преюдициално запитване от Attunda tingsrätt — Швеция) — Airhelp Ltd/Scandinavian Airlines System SAS
      (Дело C-28/20) (1)
      
      (Преюдициално запитване - Въздушен транспорт - Регламент (ЕО) № 261/2004 - Член 5, параграф 3 - Общи правила за обезщетяване и помощ на пътниците при отмяна или голямо закъснение на полети - Освобождаване от задължението за обезщетяване - Понятие „извънредни обстоятелства“ - Стачка на пилоти, организирана в съответствие със закона - „Вътрешни“ и „външни“ за дейността на опериращия въздушен превозвач обстоятелства - Членове 16, 17 и 28 от Хартата на основните права на Европейския съюз - Липса на засягане на свободата на стопанска инициатива, правото на собственост и правото на преговори на въздушния превозвач)
      (2021/C 189/05)
      Език на производството: шведски
      
         Запитваща юрисдикция
      
      Attunda tingsrätt
      
         Страни в главното производство
      
      
         Ищец: Airhelp Ltd
      
         Ответник: Scandinavian Airlines System SAS
      
         Диспозитив
      
      Член 5, параграф 3 от Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 трябва да се тълкува в смисъл, че стачно движение, започнало по призив на синдикална организация на персонала на опериращ въздушен превозвач в съответствие с предвидените в националното законодателство условия, по-специално с изисквания в него срок за предизвестие, което има за цел да се предявят исканията на работниците на този въздушен превозвач, и последвано от категория персонал, необходим за осъществяване на полет, не попада в обхвата на понятието „извънредно обстоятелство“ по смисъла на тази разпоредба.
      
         (1)  ОВ C 85, 23.3.2020 г.